फोरम नेपालले केन्द्रीय सरकारमा सहभागी भएपछि राजपा नेपालको मन झनै भाँचियो । जुन कुरा राजपा नेपाललाई पचेको थिएन । सरकारमा सहभागी भएपछि राजपा नेपालको अध्यक्षमण्डलको बैठकले अबको दिनमा फोरम नेपालसँग कुनै पनि सहकार्य नगर्ने निर्णय नै गर्यो । जसले गर्दा दुई दलका बीचमा दुरी निकै बढ्यो । प्रदेशमा संयुक्त सरकार गठन भएपनि दुई दलको मुख दुईतिर फर्केका छन् । राजपा नेपालका सांसदहरुले फोरम नेपालको कार्यप्रति संसदमै असन्तुष्टि जनाउँछन् भने जो मन्त्री छैन त्यो सांसदले फोरम नेपाल नेतृत्व सरकारको विरोध पनि गर्छन् ।
